# แก๊งม่วนป่วนเยาวราช
แก๊งม่วนป่วนเยาวราช  เป็นภาพยนตร์แนวตลกคู่หูสัญชาติจีนซึ่งออกฉายครั้งแรกใน พ.ศ. 2558 กำกับโดยเฉิน ซือเฉิง และแสดงนำโดยหวัง เป่าเฉียงและหลิว เฮ่าหรัน ออกฉายครั้งแรกในประเทศจีนเมื่อวันที่ 31 ธันวาคม พ.ศ. 2558 ภาคสองออกฉายในเดือนกุมภาพันธ์ พ.ศ. 2561 และภาคสามออกฉายในเดือนกุมภาพันธ์ พ.ศ. 2564

 เรื่องย่อ 
ฉิน เฟิง (หลิว เฮ่าหรัน) เดินทางมาพักร้อนในกรุงเทพมหานครหลังสอบเข้าวิทยาลัยตำรวจไม่ได้ เขาตั้งใจจะมาพักอยู่กับถัง เหริน (หวัง เป่าเฉียง) ผู้มีศักดิ์เป็นลุงซึ่งเขาได้ยินมาว่าเป็นนักสืบมือหนึ่งแห่งไชนาทาวน์ แต่กลับพบว่าลุงถังที่จริงแล้วเป็นเพียงชายปลิ้นปล้อนที่ทำงานให้กับนายตำรวจผู้ซึ่งไม่เอาไหนพอกันชื่อคุน ไท่ (เซียว ยัง) ในขณะเดียวกัน นายสมบัติซึ่งเป็นผู้ต้องสงสัยคดีปล้นทองถูกฆ่าตาย และทองคำซึ่งถูกปล้นจากเจ้าพ่อหยัน (จิน ซื่อเจี๋ย) ก็หายไปด้วย คุน ไท่และคู่ปรับ หวง หลันเติง (เฉิน เฮ่อ) ได้รับคำสั่งจากเบื้องบนให้แข่งกันสืบคดีและนำทองกลับคืนโดยใครที่ชนะจะได้เลื่อนยศเป็นรองผู้กำกับ

หลังจากถังและฉินระหกระเหินทั่วกรุงเทพมหานคร ถังก็ถูกตำรวจควบคุมตัวในฐานะผู้ต้องสงสัยเนื่องจากถังเป็นคนสุดท้ายที่เข้าและออกโรงงานของนายสมบัติในระหว่างที่เขาถูกฆ่า ถังขอความช่วยเหลือจากฉินซึ่งเป็นอัจฉริยะด้านการสืบคดี ถังและฉินหลบหนีจากทั้งการควบคุมของตำรวจและลูกน้องของนายสมบัติที่ต้องการทองคำคืนเข้าไปซ่อนตัวในบ้านของอาเซียง (ถง ลี่ย่า) เจ้าของบ้านเช่าของถัง ก่อนที่ทั้งลูกน้องของนายสมบัติและนายตำรวจคู่แข่งทั้งสองคนจะตามมาพบ

เวลาต่อมาฉินทราบจากถังว่าทำไมถังตกเป็นผู้ต้องสงสัย โดยในคืนวันเกิดเหตุ ถังได้รับว่าจ้างให้ไปขนลังพระพุทธรูปจากโรงงานของนายสมบัติตอนเที่ยงคืน ทั้งคู่ตัดสินใจที่จะไม่หลบหนีแต่เลือกที่จะอยู่ในประเทศไทยต่อไป พวกเขาไปที่ลานจอดรถที่ซึ่งถังนำลังพระพุทธรูปไปส่ง ฉินพบชิ้นส่วนปลาในบริเวณลานจอดรถและไปค้นหาหลักฐานเพิ่มเติมต่อที่ตลาดอาหารทะเลและกองขยะ ในคืนเดียวกันฉินและถังเข้าไปค้นในโรงงานของนายสมบัติและหวิดถูกโจรตัวจริงพบตัว ฉินสรุปว่าโทนี (มาร์ก หม่า) ลูกน้องของหวง หลันเติงมีส่วนเกี่ยวข้องกับคดีนี้

ฉินและถังจำเป็นต้องขอดูกล้องวงจรปิดภายในโรงงาน แต่เพราะว่าข้อมูลไฟล์อยู่ในคอมพิวเตอร์ของหวง ถังจึงตัดสินใจล่อตำรวจออกไปในขณะที่ฉินและคุนคัดลอกไฟล์วิดีโอและเอกสารอื่น ๆ เกี่ยวกับนายสมบัติ หลังจากแปลเอกสารฉินจึงทราบว่าลูกชายของนายสมบัติหายตัวไปหนึ่งปีก่อนหน้านั้น และนายสมบัติเป็นลูกค้าประจำของคาเฟ่แห่งหนึ่ง ฉินและถังตามสืบไปจนพบกับสโนว์ (จาง จื่อเฟิง) ซึ่งเป็นเพื่อนร่วมชั้นของลูกชายของนายสมบัติ

ฉินและถังถูกจับตัวอีกครั้งและถูกนำไปพบกับเจ้าพ่อหยัน ซึ่งให้เวลาสามวันเพื่อนำทองคำกลับคืน ฉินและถังแยกทางกัน ฉินไปพบกับสโนว์อีกครั้ง ส่วนถังถูกหวงจับกุมอีกครั้ง ฉินพบว่าพ่อเลี้ยงของสโนว์ทำงานในร้านรับซื้อของเก่าใกล้ลานจอดรถและสงสัยเขา

ฉินและถังกลับมาพบกันอีกครั้งที่โรงงานและคาดเดาว่าฆาตกรตัวจริงซ่อนตัวในโรงงานเป็นเวลาหนึ่งสัปดาห์ก่อนจะฆ่านายสมบัติก่อนที่ถังจะมาถึงโรงงาน และเข้าไปซ่อนในลังที่ถังได้รับว่าจ้างให้ไปขน อย่างไรก็ตาม ฆาตกรตัวจริงซึ่งสวมหน้ากากอำพรางเข้ามาพบทั้งสองและเตรียมตัวฆ่าทั้ง2 ทั้ง2ขว้างของใส่โจร พอทั้ง2กำลังจะรอดจากโจร แต่โจรไม่ยอมแพ้โจรเลยหาวิธีใหม่โดยการจุดไฟเผาพร้อมกับปาระเบิดขวดใส่โรงงานเพื่อขวางทางฉินและถังแทนการฆ่าคนรอบ2 จนกระทั่งระยะสุดท้ายฉินและถังหลบหนีออกมาได้อย่างฉิวเฉียด

หลังจากทราบว่าอาเซียงถูกโทนีลักพาตัวไป ฉินและถังตามตัวไปจนพบ ต่อสู้ชนะโทนี และนำตัวอาเซียงไปส่งโรงพยาบาล ซึ่งที่โรงพยาบาลนั้นเองพวกเขาได้เห็นตำรวจและโจรสามคนยิงปืนต่อสู้กัน ฉินและถังกลับไปที่บ้านของสโนว์อีกครั้งแต่พบว่าเธอกินยาเกินขนาดและใกล้เสียชีวิต หนังจากนำตัวสโนว์ส่งโรงพยาบาล ฉินอ่านพบบันทึกในไดอารีของสโนว์ว่าเธอถูกนายสมบัติข่มขืน เมื่อพ่อของเธอทราบเรื่องจึงไปฆ่านายสมบัติ คดีฆาตกรรมและคดีปล้นทองไม่เกี่ยวข้องกัน

หลังจากฉินและถังถูกไล่ล่ารอบกรุงเทพมหานคร พวกเขาเปิดเผยกับตำรวจว่าทองคำที่หายไปซ่อนอยู่ในรูปปั้นในโรงงาน ต่อมาในห้องพักที่สโนว์รักษาตัวในโรงพยาบาล ฉินและถังอธิบายรายละเอียดข้อมูลที่พวกเขาสืบมาได้ต่อหน้าตำรวจ สโนว์ และพ่อเลี้ยง หลังจากที่ข้อมูลถูกเปิดเผย พ่อเลี้ยงของสโนว์กระโดดออกจากหน้าต่างโรงพยาบาลเพื่อหลบหนี แต่ถูกคุน ไท่ขับรถชนตายก่อน คุนได้เลื่อนเป็นรองผู้กำกับเนื่องจากสามารถหยุดการหลบหนีของฆาตกรได้

อย่างไรก็ตาม ฉินค้นพบภายหลังว่านายสมบัติเป็นเกย์ ซึ่งหมายความว่าเขาไม่มีทางที่จะข่มขืนสโนว์ และค้นพบต่อไปว่านายสมบัติสงสัยสโนว์ว่าเป็นคนฆ่าลูกชายของเขาที่หายไปและสะกดรอยตามเธอ เธอจึงวางแผนให้นายสมบัติถูกฆ่าตาย ปั้นเรื่องว่าเธอถูกข่มขืน และสร้างหลักฐานปลอมเพื่อกำจัดทั้งนายสมบัติและพ่อเลี้ยงของเธอ ฉินเปิดเผยต่อสโนว์ว่าเขารู้เรื่องทั้งหมด แต่เลือกที่จะไม่ทำอะไรกับเธอหลังจากนั้น

ในเครดิตท้ายเรื่องมีฉากที่ฉินและถังได้รับเชิญไปยังสำนักงานของอินเทลเพื่อไปสืบคดีใหม่ในนิวยอร์ก

 นักแสดง 
นักแสดงในเรื่องนี้ประกอบด้วย

 หวัง เป่าเฉียง รับบท ถัง เหริน 

 ลุงของฉินซึ่งเป็นชายปลิ้นปล้อนผู้ซึ่งอาศัยอยู่ในกรุงเทพมหานคร และอ้างตัวว่าเป็นนักสืบมือหนึ่งของไชนาทาวน์ ถังทำงานรับจ้างขนของทั่วไปก่อนที่ฉินจะมาถึง และเป็นคนสุดท้ายที่เข้าไปในโกดังที่นายสมบัติถูกฆ่าตาย จึงถูกสงสัยจากทั้งตำรวจและโจรปล้นทองว่าเป็นคนฆ่านายสมบัติและขโมยทองคำ

 หลิว เฮ่าหรัน รับบท ฉิน เฟิง 

 หลานชายวัยรุ่นของถังซึ่งมีความทรงจำและทักษะไขคดีชั้นเยี่ยมแต่สอบเข้าวิทยาลัยตำรวจไม่ผ่าน เขาเดินทางมาพักร้อนที่กรุงเทพมหานครและเข้ามาพัวพันกับคดีฆาตกรรมนายสมบัติโดยบังเอิญ

 ถง ลี่ย่า รับบท อาเซียง 

 เจ้าของบ้านเช่าที่ถังเช่าอาศัยอยู่และตกหลุมรัก

 เฉิน เฮ่อ รับบท หวง หลันเติง 

 นายตำรวจคู่ปรับของคุน ไท่ที่ต้องการสืบคดีฆาตกรรมนายสมบัติ

 เซียว ยัง รับบท คุน ไท่ 

 นายตำรวจเพื่อนสนิทของถัง เหรินและคู่ปรับของหวง หลันเติง

 เสียวเสิ่นหยาง รับบท เฮียเป่ย์ 

 พัน เยฺว่หมิง รับบท หลี่ 

 มาร์ก หม่า รับบท โทนี 

 ลูกน้องของหวง

 จาง จื่อเฟิง รับบท สโนว์ 
 เอกพันธ์ บรรลือฤทธิ์ รับบท ราเมศ แสงธรรม
 ชาลี อิ่มมาก รับบท ตำรวจ ชาลี อิ่มมาก

 เพลงประกอบภาพยนตร์ 

 การตอบรับ 
ภาพยนตร์เรื่องนี้ทำรายได้ 4.43 ล้านเหรียญสหรัฐในบ็อกซ์ออฟฟิศของจีน และทำรายได้เป็นอันดับที่เก้าใน พ.ศ. 2558 ในประเทศจีน โดยทำรายได้รวม 126 ล้านเหรียฐสหรัฐ

 ภาคต่อ 
แก๊งม่วนป่วนนิวยอร์ก ภาคต่อของภาพยนตร์เรื่องนี้ซึ่งเขียนและกำกับโดยเฉิน ซือเฉิงเช่นเดียวกันโดยมีฉากในไชนาทาวน์ย่านแมนแฮตตันในนครนิวยอร์กออกฉายในวันที่ 16 กุมภาพันธ์ พ.ศ. 2561 ในช่วงวันหยุดเทศกาลตรุษจีน โดยหวัง เป่าเฉียงและหลิว เฮ่าหรันยังคงแสดงนำร่วมกับนักแสดงสมทบรายอื่นได้แก่เซียว ยัง, ไมเคิล พิตต์, นาตาชา หลิว บอร์ดิซโซ, ยฺเหวียน หฺวา และซาโตชิ สึมาบูกิ

แก๊งม่วนป่วนโตเกียว ภาคสามของภาพยนตร์ซีรีส์นี้ออกฉายเมื่อวันที่ 12 กุมภาพันธ์ พ.ศ. 2564

 รางวัลที่เสนอชื่อและได้รับ 
รางวัลสาขาผู้ได้รับเสนอชื่อผลเทศกาลภาพยนตร์นักศึกษาปักกิ่ง ครั้งที่ 23บทภาพยนตร์ยอดเยี่ยมเฉิน ซือเฉิงเซี่ยงไฮ้ฟิล์มคริติกส์อะวอดส์ ครั้งที่ 24ผู้กำกับภาพยนตร์หน้าใหม่แห่งปีเฉิน ซือเฉิงนักแสดงชายหน้าใหม่แห่งปีหลิว เฮ่าหรันภาพยนตร์ใหม่แห่งปีแก๊งม่วนป่วนเยาวราชเทศกาลภาพยนตร์นานาชาติเซี่ยงไฮ้ ครั้งที่ 19เอเชียนนิวคัมเมอร์อะวอร์ด (ภาพยนตร์ยอดเยี่ยม)แก๊งม่วนป่วนเยาวราชเอเชียนนิวคัมเมอร์อะวอร์ด (นักแสดงชายยอดเยี่ยม)หลิว เฮ่าหรันเอเชียนนิวคัมเมอร์อะวอร์ด (บทภาพยนตร์ยอดเยี่ยม)เฉิน ซือเฉิงไชนาฟิล์มอินเด็กซ์เฟสติวัล ครั้งที่ 7นักแสดงชายหน้าใหม่ยอดเยี่ยมหลิว เฮ่าหรันผู้กำกับหน้าใหม่ยอดเยี่ยมเฉิน ซือเฉิงหฺวาติ่งอะวอดส์ครั้งที่ 20ผลสำรวจความนิยมในประเทศจีน "ผู้ผลิตภาพยนตร์ยอดเยี่ยม"แก๊งม่วนป่วนเยาวราชผลสำรวจความนิยมในประเทศจีน "นักแสดงหน้าใหม่ยอดเยี่ยมในประเทศจีน"หลิว เฮ่าหรันผลสำรวจความนิยมในประเทศจีน "นักแสดงชายยอดเยี่ยมในประเทศจีน"หวัง เป่าเฉียงภาพยนตร์ยอดนิยม 50 อันดับแรกแก๊งม่วนป่วนเยาวราชเทศกาลภาพยนตร์นานาชาติเวนิส ครั้งที่ 73Special recommendation and exhibition unit of "Venice Day"แก๊งม่วนป่วนเยาวราชรางวัลม้าทองคำ ครั้งที่ 53กำกับภาพยอดเยี่ยมตู้ เจี๋ยกำกับท่าทางยอดเยี่ยมอู่ กังกำกับศิลป์ยอดเยี่ยมหลี เหมี่ยวออกแบบเสื้อผ้าและเครื่องสำอางยอดเยี่ยมจาง ซื่อเจี๋ยเพลงประกอบภาพยนตร์ยอดเยี่ยม"ซ่าหว่าตี้ข่า"ไชนีสฟิล์มมีเดียอะวอดส์ ครั้งที่ 16ภาพยนตร์ที่มีผู้ชมสูงสุดแก๊งม่วนป่วนเยาวราชนักแสดงชายที่มีผู้ชมสูงสุดหลิว เฮ่าหรันการแสดงที่มีผู้ชมสูงสุดหลิว เฮ่าหรัน